laion/Wikipedia-Exotic huggingface dataset:
ויצמן

ויצמן הוא שם משפחה הנפוץ הן בקרב יהדות צפון אפריקה והן ביהדות אשכנז. בגרמנית, משמעותו "איש לבן" או "איש חיטה". בקרב יהדות צפון אפריקה, השם ויצמן הוא טיפונומי (אשר נקרא על שם המקום) הקשור בשטחיו של השבט הבֶּרְבֵּרִי איט־איזמן, בנווה העמק הטודרה באזור ואד זיז; או בשטחים של השבט איזמין, שניהם במרוקו, אם כי יכול להיות (אך לא סביר) שקיים קשר בין השתיים. יש מספר דרכים לאיות השם בלעז, בניהן: Weismann, Weissman, Weisman, Waismann Weizmann, Weizman, Weitzmann. האם התכוונתם ל... חיים ויצמן – נשיאה הראשון של מדינת ישראל ורה ויצמן – ממייסדות ויצו, רעייתו של חיים ויצמן בית חיים ויצמן – ביתם הפרטי של חיים וורה ויצמן, יצירת מופת אדריכלית של האדריכל היהודי אריך מנדלסון, הנמצא כיום בתחומי מכון ויצמן למדע מינה ויצמן – מהרופאות הראשונות בארץ ישראל, אחותו של חיים ויצמן עזר ויצמן – נשיאה השביעי של מדינת ישראל; אחיינו של חיים ויצמן מוסדות הקרויים על שם חיים ויצמן: מכון ויצמן למדע – מכון מחקר ברחובות העוסק בתחומי מדעי הטבע והמתמטיקה פרס ויצמן למחקרים במדעים מדויקים – פרס המחולק מטעם עיריית תל אביב-יפו למחקרים במדעים מדויקים ונועד לעודד ולהמריץ חוקרים ישראליים פארק המדע קריית ויצמן – פארק תעשיות מתקדמות (היי-טק) שנמצא בכניסה הדרומית לנס ציונה בגבול רחובות אישים אחרים: יניב ויצמן – מייסד ויו"ר ארגון נוער גאה, חבר מועצת עיריית תל אביב מטעם סיעת "רוב העיר", יועץ ראש העיר לענייני קהילה גאה ומחזיק תיק התיירות הרב יהושע ויצמן – ראש ישיבת מעלות לירון ויצמן – עיתונאית, תחקירנית, שחקנית ומנחת טלוויזיה ישראלית. מיכל ויצמן (ספורטאית) – קפטן אס"א תל אביב ברוגבי מיכל ויצמן (שחקנית) ("מיכל הקטנה") - שחקנית וכוכבת ילדים עידן ויצמן – כדורגלן ישראלי עינת ויצמן – שחקנית ישראלית פליקס אל מגריבי (פליקס ויצמן) – זמר יהודי-מרוקאי שהיה פעיל משנות ה-50 של המאה ה-20 ועד שנות ה-80 במרוקו. אחר: ויצמן יער חקירות – חברת חקירות פרטיות ישראלית ויסמן וייזמן רחוב ויצמן אישים ששמם הפרטי הוא ויצמן מקור השם וייצמן, באתר אנו – מוזיאון העם היהודי שמות היהודים במרוקו, באתר dafina.net (בצרפתית)
הפוניקולר של טביליסי

הפוניקולר של טביליסי (בגאורגית: თბილისის ფუნიკულიორი, תבּיליסיס פּוּניקוּליוֹרי) הוא פוניקולר בטביליסי שבגאורגיה. הפוניקולר נפתח ב-27 במרץ 1905 ומשמש לתחבורה מפרוורי העיר לפסגת הר מתאצמינדה. התחנה התחתונה של הפוניקולר נמצאת ברחוב צונקדזה (460 מטר מעל פני הים) והפוניקולר נמתח בקו ישר לאורך מדרון ההר במרחק של 503 מטר. הוא מופעל בעזרת שתי קורנות שכל אחד מהם יכול לשאת 50 איש. העבודות לבניית הפוניקולר החלו בספטמבר 1903 ונסתיימו בפברואר 1905. הפתיחה הרשמית הייתה ב-27 במרץ. עלות הבנייה הייתה 4,000 רובל ומומנה על ידי קונסורציום בלגי. הקונסורציום קיבל בתמורה את הזכות להפעיל את הפוניקולר במשך 45 השנים הבאות. המהנדס שהכין את התוכנית לבניית הפוניקולר היה הצרפתי א. בלאנש והארכיטקט היה הפולני אלכסנדר סזימקוויקז. בין השנים 1936-1938 והשנים 1968-1969 שוקם הפוניקולר ונבנתה תחנה נוספת. ביולי 2000 התרחשה תאונה וכבל שנקרע גרם להתרסקות אחד הקרונות עם תיירים יפניים בתוכו. הדבר הביא להשבתת הפוניקולר. בשנת 2005, בעקבות תרומה של איש העסקים היהודי-גאורגי-רוסי, בדרי פטרקצישווילי, הוחל בשיפוץ הפוניקולר ונרכשו קרונות חדשים, ובמאי 2006 הוא נפתח מחדש. הפוניקולר מוביל מפרוורי טביליסי לפסגת הר מתאצמינדה, שם נמצא פארק, מסעדה גדולה הצופה על טביליסי ומגדל שידורי הטלוויזיה של טביליסי. באמצע הדרך נמצא פנתאון מתאצמינדה וכנסיית מאמאדוויתי. הפוניקולר עם בנייתו בשנת 1905 הפוניקולר של טביליסי. ציור של ניקו פירוסמני. תחילת המאה ה-20 המסעדה על פסגת ההר בנובמבר 2005. ננטשה עקב תאונה והפסקת פעילות הפוניקולר שבאה בעקבותיה הפוניקולר הנטוש (מאי 2005) החשמלית של טביליסי הרכבת התחתית של טביליסי הטרוליבוס של טביליסי ההיסטוריה של הפוניקולר של טביליסי, (באנגלית) תמונות הפוניקולור של טביליסי, באתר הפניקולורים הסובייטים
תדרים ללא רישוי

תדרים ללא רישוי הם תחומים של תדרי רדיו מתוך הספקטרום האלקטרומגנטי שבהם מותר לציבור לבצע שידור וקליטה חופשיים ללא רישיון, למרחקים קצרים, בעוצמה נמוכה, בתנאים מסוימים. במקור, תחומים אלו הוקצו לשימושי תעשייה, מדע ורפואה (ובאנגלית: Industrial, Scientific and Medical). לשימושים אלו יש עדיפות על פני שימושים אחרים (כדוגמת קשר רדיו), ומכאן נובע הכינוי הנפוץ: תדרי ISM. העדיפות הנמוכה לשימושים האחרים מתבטאת באיסור על המכשירים "האחרים" לפעול בצורה שתפריע או תזיק לפעולת המכשירים שבעדיפות הגבוהה יותר. בנוסף, על המכשירים שבעדיפות הנמוכה לספוג כל הפרעה שתיקלט מהמכשירים העדיפים, לרבות הפרעה שעלולה לגרום לפעולה לא רצויה של המכשירים בעדיפות הנמוכה. תנאי נוסף לשימוש בתדרים הללו הוא הפקת קרינה אלקטרומגנטית בעוצמה הנמוכה מסף מסוים שהוגדר לכל תדר. תנור מיקרוגל הפועל בתדרי 2.45GHz טלפון אלחוטי Wi-Fi בלוטות' RFID תקשורת טווח אפס תחום רחב סרט - באופן חלקי בארצות הברית, השימושים העדיפים בתחומי ה-ISM מוגדרים על פי "Part 18 of the FCC rules", והשימושים שאינם דורשים רישוי (בעדיפות הנמוכה) מוגדרים ב-Part 15 Subpart B. תחומי התדרים המאושרים לשימוש ללא רישוי משתנים מיבשת ליבשת, וממדינה למדינה. לרוב, הכללים מבוססים על התחומים הבאים, כפי שהוגדרו בכללי ITU מספר 5.138, 5.150, 5.280: 6.765–6.795 MHz 13.553–13.567 MHz 26.957–27.283 MHz 40.66–40.70 MHz 433.05–434.79 MHz 902–928 MHz 2.400–2.500 GHz 5.725–5.875 GHz 24–24.25 GHz 61–61.5 GHz 122–123 GHz 244–246 GHz בישראל רגולציית התדרים והרישוי מתבצעת בין השאר על פי תקנות הטלגרף האלחוטי הבאות: תקנות הטלגרף האלחוטי (פטור מרישוי) תקנות הטלגרף האלחוטי (אישורי התאמה) רדיו פיראטי גד פרץ, ‏כמו בכל העולם: תדרי משרד הביטחון ישוחררו לשימוש אזרחי, באתר גלובס, 8 באוקטובר 2018 שאלות נפוצות ותשובות בתחום ציוד קצה - מהם תדרי העבודה המותרים לשימוש בתחום ה-GHz 5?, אתר משרד התקשורת
דגל שודדי ים

דגל שודדי ים (באנגלית: Jolly Roger, בצרפתית: pavillon pirate) הוא השם שניתן למגוון דגלים אשר הונפו כדי לסמן את צוותה של ספינה מסוימת כשודדי ים. הדגל המפורסם ביותר כיום הוא סמל הגולגולת והעצמות המוצלבות. דגל זה כולל גולגולת מעל לשתי עצמות המסודרות בצורת X, על רקע שחור. היסטורית, הדגל הונף על מנת לגרום לקורבנות שודדי הים להיכנע במהירות. עם זאת מרבית שודדי הים הניפו דגלים ידידותיים על מנת להטעות את אויביהם. מרבית הדגלים היו בצבע שחור בלא סמל הגולגולת והעצמות. רק שני שודדי ים ובהם שודד הים אדוארד אינגלנד עשו שימוש בדגל זה. תומאס דין הניף דגל שחור שעליו זרוע לבנה האוחזת בחרב, ושחור הזקן נשא דגל שעליו ציור של שלד האוחז בידו חנית הדוקרת לב מדמם. לאחר ירידת כוחם של שודדי הים, מספר יחידות צבאיות השתמשו בדגל לרוב בעיצוב הגולגולת והעצמות המוצלבות, כדגל לסימון היחידה או כדגל ניצחון המייחס להם את הקשיחות והאכזריות המפורסמת של שודדי הים. סמל הכובע של האס. אס היה גולגולת אדם עם עצמות מוצלבות ברקע. דגלו של קפטן דולאין. דגלו של כריסטופר מודי. דגלו של הנרי האדום. דגלו של שחור הזקן. דגלו של אדוארד לאו. דגלו של ברתולמיאו רוברטס. ג'ולי רוג'ר הייתה שמה של ספינת השודדים של קפטן הוק בספר "פיטר פן". דגל ימי יחידות גולגולת המת דגל שודדי ים, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ויקינג (פירושונים)

האם התכוונתם ל... ויקינגים – עם לוחמים סקנדינבים שהרבו לשייט בימים. גילו את איסלנד, גרינלנד וכנראה גם את אמריקה תוכנית ויקינג – שתי חלליות, ויקינג 1 וויקינג 2 שוגרו למאדים על ידי נאס"א בשנות השבעים של המאה ה-20 במסגרת תוכנית זו ויקינג 1 – הראשונה מבין שתי גשושיות שנשלחו למאדים על ידי נאס"א במסגרת תוכנית ויקינג, שוגרה ב-20 באוגוסט 1975 ויקינג 2 – השנייה מבין שתי גשושיות שנשלחו למאדים על ידי נאס"א במסגרת תוכנית ויקינג, שוגרה ב-9 בספטמבר 1975 ויקינג אף. סי. – מועדון כדורגל נורווגי מהעיר סטוונגר מינסוטה ויקינגס – קבוצת פוטבול ממינסוטה המשחקת בליגת ה-NFL ויקינג מטאל – תת-ז'אנר של פולק מטאל ובלאק מטאל המתבסס על מוזיקה ויקינגית אטמוספירית ויקינג אגלינג – אמן ויוצר קולנוע שוודי ויקינגים (סדרת טלוויזיה) – סדרת טלוויזיה אירית-קנדית איסט לנקס מילניום ויקינג – אוטובוס דו-קומתי עירוני דיוויזיית אס אס פאנצר החמישית – דיוויזיה של הוואפן אס אס הידועה בכינוי ויקינג
ג'ון היי

ג'ון מילטון היי (באנגלית: John Milton Hay;‏ 8 באוקטובר 1838 – 1 ביולי 1905) היה מזכיר המדינה של ארצות הברית תחת הנשיאים ויליאם מקינלי ותאודור רוזוולט. היי נולד בסיילם, אינדיאנה וגדל באילינוי. בשנת 1858 הוא סיים את לימודיו באוניברסיטת בראון, במהלכם הוא זכה להכרה כמשורר. בשנת 1860 הוא החל לעבוד כמזכירו האישי של נשיא ארצות הברית אברהם לינקולן ובאופן רשמי הועסק במשרד הפנים. במהלך תקופה זו נוצרו בין היי ולינקולן קשרי ידידות והיי התגורר בבית הלבן. חודשים ספורים שירת היי בצבא האיחוד ושירת בו כקצין במהלך מלחמת האזרחים האמריקנית. הוא שהה לצדו של הנשיא לינקולן במותו ולאחר מכן התמסר לכתיבת הביוגרפיה הרשמית שלו ועריכת כתביו. בשנת 1861 הוא החל לעבוד בבית המשפט העליון של אילינוי ובשנים 1879–1881 שימש עוזר למזכיר המדינה ויליאם אברטס. בשנת 1897 מונה היי על ידי הנשיא ויליאם מקינלי לשגריר ארצות הברית בבריטניה. בקיץ 1898 הוא נקרא לארצות הברית ומונה למזכיר המדינה, תפקיד במסגרתו הוא תרם רבות למשא ומתן לגיבוש חוזה פריז שהביאה לסיום מלחמת ארצות הברית–ספרד. הוא נותר בתפקידו לאחר הירצחו של מקינלי וכיהן בתפקיד תחת הנשיא תאודור רוזוולט ועד לפטירתו שלו, בשנת 1905. במהלך שנים אלו הונהגה על ידיו מדיניות הדלת הפתוחה ביחסי ארצות הברית וסין, שייתכן והשפיעה על מדיניות ארצות הברית במרד הבוקסרים ובתכנון תעלת פנמה. כ-50 אמנות בינלאומיות בעלות חשיבות נחתמו בתקופתו, מהן בנוגע לתעלת פנמה, לסמואה ולהכרעת גבולות אלסקה. היי נפטר בעודו מכהן כמזכיר המדינה ונקבר באוהיו. נכדו, ג'ון היי ויטני, כיהן אף הוא כשגריר ארצות הברית בבריטניה (בשנים 1958-1961). מדיה וקבצים בנושא ג'ון היי בוויקישיתוף ג'ון היי, באתר "Find a Grave" (באנגלית) ג'ון היי, באתר אנציקלופדיה בריטניקה (באנגלית) כתבי ג'ון היי בפרויקט גוטנברג (באנגלית) ג'ון היי (1838-1905), דף שער בספרייה הלאומית
סלייט

סלייט (באנגלית: Slate) הוא מגזין אינטרנט, העוסק בעניינים שונים, בעיקר פוליטיקה, תרבות, כלכלה וטכנולוגיה, ושייך לחברת וושינגטון פוסט. המגזין נוסד ב-1996 על ידי מייקל קינסלי, שהיה עורך בניו ריפבליק. הוא היה תחילה בבעלות MSN. העורך כיום הוא ג'ייקוב וייסברג. מקור הכנסת המגזין היא מפרסומות, והכניסה אליו היא ללא תשלום מאז 1999. המגזין מכיל טורים קבועים, ובהם Dear Prudence, שהוא advise column, ו-Kausfiles, הבלוג של מיקי קאוס. בין הכותבים למגזין נכללים דליה ליטוויק, כריסטופר היצ'נס, אן אפלבאום והכלכלנים טים הארדפורד ופול קרוגמן. המגזין נקט עמדה תוקפנית ליברלית כלפי המלחמה בעיראק, ורוב הכותבים הקבועים תמכו בה בתחילתה. במערכת הבחירות לנשיאות ארצות הברית 2016 שיתפה החברה פעולה עם חברת הסקרים החדשה "Votecastr". מדיה וקבצים בנושא סלייט בוויקישיתוף אתר האינטרנט הרשמי של סלייט (באנגלית) סלייט, ברשת החברתית אקס (טוויטר) סלייט, ברשת החברתית אינסטגרם סלייט, סרטונים בערוץ היוטיוב ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
סירת מנוע

סירת מנוע היא סירה המונעת על ידי מנוע בנזין או מנוע דיזל, חיצוני או פנימי. ממדיה קטנים והיא חסרת-סיפון, ומשמשת על פי רוב לדיג, נופש וספורט ימי. גם סירת מרוץ נחשבת סירת מנוע והיא מתוכננת לשוט במהירות רבה ביותר בתחרויות או בגרירת גולש סקי מים. בישראל אירעו מספר תאונות שסירות מנוע היו מעורבות בהן, חלקן קטלניות. בייחוד ידועה התאונה בכנרת בה נהרג שוער מכבי חיפה ונבחרת ישראל בכדורגל אבי רן. בעקבות זאת הוחמרה הרגולציה על בעלי ומשתמשי הסירות. תקנות משרד התחבורה (רספ"ן - רשות הספנות והנמלים) מגדירות סירת מנוע ככלי שיט שאורכו אינו עולה על 7 מטרים, אשר אינו אופנוע ים או מפרשית, ואשר מונע בכוח מנוע, וקובעות כי השטתו מותרת רק ברישיון. הסירות מחולקות לשני סוגים: עוצמה א' - מנוע בהספק של 5 כ"ס עד 150 כ"ס עוצמה ב' - מנוע מעל תחום זה. לכל סוג יש תנאי רישיון שונים. על מנת להשיט סירת מנוע מסוג עוצמה א' נדרש רישיון "משיט 12" של משיט ועל מנת להשיט סירת מנוע מסוג עוצמה ב' נדרש רישיון "משיט 13" של רספ"ן. בישראל ניתן לשכור סירות מנוע לשיט בכנרת, בגני יהושע בתל אביב ובפארק הלאומי ברמת גן. סירת מפרש סירת מנוע, באתר אנציקלופדיה בריטניקה (באנגלית) ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
אמיליאנו אינסואה

אמיליאנו "אמיליו" אדריאן אינסואה ספאטה (בספרדית: Emiliano "Emilio" Adrian Insúa Zapata; נולד ב-7 בינואר 1989 בבואנוס איירס, ארגנטינה) הוא כדורגלן ארגנטינאי-ספרדי המשחק בעמדת המגן השמאלי בראסינג קלוב ובנבחרת ארגנטינה. אינסואה התחיל את קריירת הכדורגל שלו בקבוצת הילדים פינוקו שבארגנטינה. מאוחר יותר אינסואה עבר למחלקת הנוער של בוקה ג'וניורס. עוד לפני שהספיק לפרוץ לקבוצה הבוגרת מה"לה-בונבונרה" הוא הצליח למשוך תשומת לב מליברפול. המגן הסכים לעבור בהשאלה ל-18 חודשים לליברפול. עם הגעתו לליברפול צורף אינסואה לקבוצת המילואים בה משחק בקביעות. ב-28 באפריל 2007 ערך אינסואה את הופעת הבכורה במדי ליברפול במשחק מול פורטסמות' אך זו הייתה ההופעה האחרונה שלו לאותה עונה. בעונתו השנייה זכה אינסואה באליפות ליגת המילואים וכן שותף בשלושה משחקים. במהלך העונה הושלמה העברתו לקבוצה וזאת במסגרת עסקה בה עבר גבריאל פאלטה לבוקה ג'וניורס. הוא זכה למחמאות ממאמנו רפאל בניטס שהצהיר שרואה באינסואה שחקן אשר יכול לאייש את עמדת המגן השמאלי של ליברפול בשנים הקרובות. בעונה השלישית בליברפול החל אינסואה להשתלב ברוטציה של הקבוצה. הוא השתתף במספר משחקים, כולל אלו מול ארסנל ובולטון וונדררס. בעונת 2009/10, אמיליאנו אינסואה תפס מקום קבוע בהרכב הראשון של ליברפול, כאשר הוא פותח כמעט בכל משחק על חשבון פאביו אאוראליו שהיה משחק באותה עמדה (מגן שמאלי) בליברפול קודם לכן. אינסואה כבש את שערו הראשון בקבוצה הבוגרת של ליברפול ב-28 באוקטובר 2009 במשחק גביע הליגה האנגלי נגד ארסנל במסגרת שמינית הגמר של המפעל לעיניהם של 60,000 צופים באצטדיון האמירויות. השער הובקע מ-23 מטרים כאשר אינסואה עוצר מסירה של חברו לקבוצה על החזה ובועט את הכדור בצורה קשתית מעל לשוערה של ארסנל. בשנת 2013 עבר לאתלטיקו מדריד ושנה לאחר מכן הושאל לראיו ואיקאנו. ב-11 ביולי 2015 חתם לשלוש שנים בשטוטגרט הגרמנית. ב-2 בינואר 2020 חתם בלוס אנג'לס גלאקסי האמריקאית. ב-14 בפברואר 2021 חזר לאחר 14 שנה לארגנטינה וחתם באלדוסיבי לשנה אחת. אינסואה זכה יחד עם נבחרת ארגנטינה הצעירה במונדיאל הנוער שנערך בקנדה בקיץ 2007. בטורניר שיחק בשבעה ממשחקי הנבחרת. אינסואה השתייך לסגל האולימפי של ארגנטינה ונכלל בין ארבעת שחקני הגיבוי לסגל הנבחרת האולימפית לקראת המשחקים האולימפיים בקיץ 2008. מדיה וקבצים בנושא אמיליאנו אינסואה בוויקישיתוף אמיליאנו אינסואה, ברשת החברתית פייסבוק אמיליאנו אינסואה, ברשת החברתית אקס (טוויטר) אמיליאנו אינסואה, ברשת החברתית אינסטגרם אמיליאנו אינסואה, באתר Transfermarkt אמיליאנו אינסואה, באתר Soccerway אמיליאנו אינסואה, באתר BDFutbol אמיליאנו אינסואה, באתר WorldFootball.net אמיליאנו אינסואה, באתר National Football Teams אמיליאנו אינסואה, באתר FootballDatabase.eu אמיליאנו אינסואה, באתר ESPN
ניוטאון קריק

ניוטאון קריק הוא שפך נהר המהווה את הגבול בין רובע ברוקלין ורובע קווינס של העיר ניו יורק במדינת ניו יורק שבארצות הברית. הנהר נקרא "ניו טאון" (העיר החדשה) במקור מהולנדית: Nieuwe Stad (ניווה שטאד) - שמה של ההתיישבות באזור הקרוי כיום אלמהרסט ברובע קווינס. מוצאו של הנהר במפגש רחוב 47 ושדרת גרנד, בקו הגבול בין הרבעים קווינס וברוקלין. הנהר נשפך אל איסט ריבר במפגש רחוב 2 ושדרת 54 בלונג איילנד סיטי, למול בית החולים בלוויו שבאי מנהטן. לשפך הנהר אין מקורות מים טבעיים וזורמים בו בעיקר מי שפכים ומי גשמים. עד התיעוש הגדול שעבר על ניו יורק במהלך המאה ה-19 היה ניוטאון קריק לשון ים רחבה ורדודה ובה מספר איים. במהלך המחצית השנייה של המאה ה-19, בשל התיעוש של האזור הפכה לשון הים לדרך תחבורה ימית ראשית להעברת אספקה וסחורות למפעלים הרבים שנבנו על גדותיו. לשון הים הועמקה וחלק מגדותיה יובשו. כיום לשון הים מזרימה אל הים מי שופכים מהמפעלים הרבים, אולם אינה משמשת עוד לתעבורה. מעל הנחל עוברים גשר פולאסקי, גשר הזיכרון ג'י. ג'י. בירן וגשר קוסקיוסקו. תצלומים כתבה של רשת PBS על הנהר
סבסטיאן לטו

סבסטיאן אדוארדו לטו ליס (בספרדית: Sebastián Eduardo Leto Lées; נולד ב-30 באוגוסט 1986 באלחנדרו קורן שבמחוז בואנוס איירס) הוא כדורגלן עבר ארגנטינאי ששיחק בעמדת הקיצוני השמאלי. לטו החל את הקריירה שלו בלנוס, וערך את הופעת הבכורה ב-25 ביוני 2005. הוא שיחק שם במשך שלוש עונות, בהן צבר 52 הופעות ושמונה שערים. ב-10 באוגוסט 2007 חתם לטו בליברפול תמורת 1.85 מיליון לירות שטרלינג. הוא ערך את הופעת הבכורה במשחק הידידות מול שאנגחאי שנהואה ב-3 באוגוסט 2007, ואת הופעת הבכורה הרשמית בניצחון 4 - 0 על טולוז במוקדמות ליגת האלופות ב-28 באוגוסט. לאחר מכן הוא השתתף במשחק נוסף בליגת האלופות ובשני משחקים של גביע הליגה, אך מעולם לא שיחק בפרמייר ליג בגלל בעיות בדרכון שלו. במקום זאת הוא נאלץ לשחק בקבוצת המילואים של ליברפול. הוא קיבל דרכון איטלקי באמצע 2007, אך לאחר שזה בוטל הוא נאלץ לבקש היתר עבודה, והרשויות דחו את בקשתו. רפא בניטז, מאמן ליברפול, מתח על כך ביקורת לאור הישגיו של לטו בליגת האלופות ובמשחקים האולימפיים. ביוני 2008 הוא הושאל לאולימפיאקוס למשך שנה אחת. הוא הבקיע את שערו הראשון בניצחון 2 - 0 על נורדסילאנד בגביע אופ"א, ואת שער הליגה הראשון בניצחון הביתי 2 - 1 על תראסיבולוס בדצמבר 2008. ב-23 ביוני 2009 חתם לטו בפנאתינייקוס למשך חמש שנים, תמורת 1.2 מיליון דולר. הוא ערך את הופעת הבכורה במשחק החוץ מול ספרטה פראג בליגת האלופות, בו עלה כמחליף במחצית השנייה. ב-8 באוגוסט פנאתינייקוס הייתה זקוקה לניצחון בהפרש של שני שערים על מנת להעפיל לשלב הבא, ולטו היה אחד מהמבקיעים בניצחון 3 - 0. הוא הבקיע צמד מול ארגוטליס מכרתים ב-22 באוגוסט, ושער ניצחון מול פנתרקיקוס ב-13 בספטמבר. בסיום אותה עונה זכה לטו עם הקבוצה באליפות הליגה היוונית. לקראת עונת 2013/2014 עבר לטו לקטניה. ב-2015 הושאל למועדון נעוריו לנוס, וממנה חזר לקדנציה שנייה בקבוצה היוונית פנאתינייקוס. ב-20 באוגוסט 2017 חתם באמירטס. מדיה וקבצים בנושא סבסטיאן לטו בוויקישיתוף סבסטיאן לטו, ברשת החברתית אינסטגרם סבסטיאן לטו, באתר Transfermarkt סבסטיאן לטו, באתר Soccerway סבסטיאן לטו, באתר FootballDatabase.eu פרופיל המאמן, באתר Transfermarkt מידע באתר LFC History
טרק

האם התכוונתם ל... טרק (נהר) – אחד מהנהרות הגדולים בצפון הקווקז. הוא זורם מגאורגיה לרוסיה עד הים הכספי טסט טרק – ביתן בפארק השעשועים אפקוט בדיסניוורלד שבפלורידה טרק גרוזני – קבוצת כדורגל מגרוזני, בירת צ'צ'ניה, המשחקת, בעקבות מלחמת צ'צ'ניה השנייה, בליגה הרוסית טרק (טיול) – מסלול טיול סטפן טרק – יושב ראש ההתאחדות לכדורגל בישראל בשנים 1928–1932 טרק - סגפרדו – קבוצת אופניים (רכיבת כביש) הקוזקים של טרק – צבא קוזאקי ששכן בין נהר הוולגה לנהר טרק הטרק הגדול – הגירה של הבורים מזרחה וצפון מזרחה בשנות ה־30 וה־40 של המאה ה־19 טרק (אופניים) – יצרנית אופניים טרק (דמות) – דמות הנפשה בסרט של חברת וולט דיסני "טרזן". ערים: טרק (קברדינו-בלקריה) – עיר בקברדינו-בלקריה טרק (קירגיזסטן) – עיר בקירגיזסטן טרק (אוש) – עיר במחוז אוש שבקירגיזסטן
וינצנץ הרובי

וינצנץ הרובי (בצ'כית: Vincenc Hrubý;‏ 9 בספטמבר 1856 – 16 ביולי 1917) היה שחמטאי צ'כי. הרובי נולד בבוהמיה ועבד כמורה בטריאסטה, האימפריה האוסטרו-הונגרית (כיום באיטליה). התוצאות הטובות ביותר שלו היו בין שנות השמונים של המאה ה-19 לשנות התשעים שלהן. בתחרות הבינלאומית לשחמט שהתקיימה בווינה בשנת 1882 הגיע הרובי למקום ה-11, לפני מיכאל צ'יגורין והנרי בירד, ועם ניצחונות מול וילהלם שטייניץ, ג'יימס מייסון, יוסף הנרי בלקבורן ואחרים. ניצחו בתחרות וילהלם שטייניץ ושמעון אברמוביץ וינוור. בתחרות אחרת שהתקיימה בווינה בשנת 1882 ניצח הרובי לפני ברנהרד פלייסיג. הרובי חלק מקום 10–11 בתחרות נירנברג 1883 (ניצח: שמעון אברמוביץ וינוור). הרובי ניצח דו-קרב מול ברטולד אינגליש 3.5-1.5 ואת אדולף אלבין 5.5-3.5 בשנת 1891. וינצנץ הרובי, באתר צ'סגיימס (באנגלית) Vienna, 10/05-24/06/1882 Norimberga, 3°Congresso degli scacchi tedeschi, 1883 ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
קבוצה ממידה אפס

קבוצה בעלת מידה אפס היא קבוצה שמידת לבג שלה היא אפס. אינטואיטיבית זוהי קבוצה ש"אורכה" 0 {\displaystyle 0} , היא קטנה כל כך עד כדי כך שהיא איננה משפיעה על אינטגרל לבג של פונקציות המוגדרות בקבוצה כלשהי המכילה אותה. באופן ישיר, נאמר שקבוצה   E {\displaystyle \ E} בישר הממשי היא בעלת מידה אפס או קבוצת אפס אם לכל ε > 0 {\displaystyle \varepsilon >0} קיים כיסוי בן-מנייה של קטעים פתוחים המכסה את E {\displaystyle E} ושסכום אורכיו קטן מאפסילון. כלומר: ∀ ε > 0 : ∃ { I n } n = 1 ∞  intervals   such that : E ⊂ ⋃ n I n ∧ ∑ n | I n | < ε {\displaystyle \forall \varepsilon >0:\exists \{I_{n}\}_{n=1}^{\infty }{\mbox{ intervals}}\ {\mbox{such that}}:E\subset \bigcup _{n}{I_{n}}\land \sum _{n}{|I_{n}|}<\varepsilon } עבור מידה שלמה (ומידת לבג היא שלמה) כל קבוצה בעלת מידה אפס היא מדידה, וכך גם כל תת-קבוצה שלה מדידה ובעלת מידה אפס. כאמור בתחילת הערך, המשמעות האינטואיטיבית של היות קבוצה בעלת מידה אפס היא שהקבוצה "זניחה" כך שהיא איננה משפיעה על תכונות אינטגרליות (במובן לבג) של הפונקציה. למשל: פונקציה חסומה היא אינטגרבילית במובן רימן אם ורק אם קבוצת נקודות אי-הרציפות שלה היא בעלת מידה אפס. אם f {\displaystyle f} ו- g {\displaystyle g} אינטגרביליות רימן, ו- f {\displaystyle f} נבדלת מ- g {\displaystyle g} רק על קבוצת נקודות בעלת מידה אפס, אזי אינטגרל רימן של f {\displaystyle f} שווה לאינטגרל רימן של   g {\displaystyle \ g} . אם   f {\displaystyle \ f} נבדלת מ-   g {\displaystyle \ g} רק על קבוצת נקודות בעלת מידה אפס אזי אינטגרל לבג של f {\displaystyle f} שווה לאינטגרל לבג של g {\displaystyle g} . פונקציה מונוטונית גזירה כמעט בכל מקום, כלומר: קבוצות הנקודות שבהן הפונקציה לא גזירה היא קבוצה בעלת מידה אפס. להלן מספר דוגמאות ומקרים כלליים של קבוצות בעלות מידה אפס: הקבוצה הריקה נקודה בודדת בישר הממשי. כל קבוצה בעלת מספר סופי של איברים. כל קבוצה בת מנייה בישר הממשי. הוכחה: יהי ε > 0 {\displaystyle \varepsilon >0} ותהי { x n } n = 1 ∞ {\displaystyle \{x_{n}\}_{n=1}^{\infty }} מנייה של איברי הקבוצה A {\displaystyle A} . נכסה כל איבר x n {\displaystyle x_{n}} בקטע I n {\displaystyle I_{n}} הממורכז סביבו שאורכו הוא ε 2 ⋅ 2 − n {\displaystyle {\frac {\varepsilon }{2}}\cdot 2^{-n}} . ברור ש- A ⊂ ⋃ n I n {\displaystyle A\subset \bigcup _{n}{I_{n}}} וכמו כן ∑ n | I n | = ∑ n = 1 ∞ ε 2 2 − n = ε 2 < ε {\displaystyle \sum _{n}{|I_{n}|}=\sum _{n=1}^{\infty }{{\frac {\varepsilon }{2}}2^{-n}}={\frac {\varepsilon }{2}}<\varepsilon } (סכום טור הנדסי) ולכן כיסינו את A {\displaystyle \,A} באמצעות קטעים שאורכם הכולל קטן מ- ε {\displaystyle \,\varepsilon } . ◼ {\displaystyle \blacksquare } קבוצת קנטור: זו דוגמה לקבוצה בעלת מידה אפס אף על פי שהיא איננה בת-מנייה אלא עוצמתה היא עוצמת הרצף. קבוצת המספרים שאינם נורמליים: גם זו קבוצה בעלת מידה אפס שאינה בת-מנייה. ישר הוא קבוצה ממידה אפס במישור (כאשר מידת לבג היא הכללה של שטח). באופן יותר כללי, קבוצת הנקודות של כל יריעה אלגברית ואף כל יריעה אנליטית ממימד קטן מ- n {\displaystyle n} ב- C n {\displaystyle \mathbb {C} ^{n}} היא ממידה אפס. מידה (מתמטיקה) מידת לבג כמעט בכל מקום קבוצה דלילה (אפיון טופולוגי לקבוצה זניחה) קבוצה ממידה אפס, באתר MathWorld (באנגלית)
השדרה השמינית

השדרה השמינית (באנגלית: Eighth Avenue) היא שדרה מצפון לדרום באזור הוסט סייד (הצד המערבי) של האי מנהטן בעיר ניו יורק במדינת ניו יורק שבארצות הברית. התנועה בשדרה חד סיטרית לכיוון צפון, והיא הדרך הישירה הארוכה ביותר באי. השדרה מתחילה בדרום באזור הצד המערבי (הווסט ווילג') של שכונת גריניץ' וילג', בכיכר אבינגדון (במפגש הרחובות האדסון ובליקר). השדרה עוברת דרך השכונות צ'לסי, אזור הבגדים, מטבח הגיהנום, המיד טאון (מרכז מנהטן), אזור התיאטראות, וכיכר קולומבוס (במפגש עם רחוב 58). צפונית לכיכר קולומבוס משנה השדרה את שמה ונקראת סנטרל פארק וסט, וברחוב 110, הצפוני לסנטרל פארק נקראת השדרה "שדרת פרדריק דאגלס" (Frederick Douglass Boulevard), הנחשבת שוב לחלק מהשדרה השמינית. השדרה מסתיימת ברחוב 159, בסמוך לנהר הארלם. מתחת לשדרה עובר קו השדרה השמינית של הרכבת התחתית של ניו יורק. מאז שנות ה-90, אזור גריניץ' וילג' בו חולפת השדרה השמינית מהווה מרכז הקהילה ההומוסקסואלית של העיר ניו יורק, ולאורך השדרה באזור זה מקומות מפגש רבים לקהילה. מדי שנה מצעד הגאווה של העיר ניו יורק עובר לאורך חלק זה של השדרה. לאורך השדרה נמצאים תחנת פן, בניין הניו יורק טיימס, תחנת האוטובוסים של רשות הנמל ומגדל הרסט. בעבר היה ממוקם המדיסון סקוור גארדן לצד השדרה. מדיה וקבצים בנושא השדרה השמינית בוויקישיתוף
פנתאון דידובה

פנתאון הסופרים ואנשי הציבור של גאורגיה דידובה (בגאורגית: დიდუბის მწერალთა და საზოგადო მოღვაწეთა პანთეონი) או בקיצור פנתאון דידוּבֶּה הוא נקרופוליס בטביליסי גאורגיה בו קבורים סופרים, אמנים, מדענים וגיבורים לאומיים בולטים של גאורגיה. הפנתאון ממוקם בפרוור דידובה בטביליסי. הפנתאון הוקם בסוף המאה ה-19 ליד כנסיית דידובה (גאו'). בתחילה היה הפנתאון החשוב בגאורגיה אולם עם הזמן איבד מחשיבותו. בשנת 1938 בוטל בית הקברות של דידובה ונפתח שוב שנה לאחר מכן ב-1939 בשמו הנוכחי. מבין המפורסמים הקבורים בפנתאון: טֵרֶנְטִי גְּרָאנֵלִי (אנ')‏ (1934-1897) - משורר גאורגי בָּצָ'נָה (גאו')‏ (1928-1866) - משורר גאורגי יתים גורג'י (1940-1875) - טרובדור גאורגי ולריאן גפרינדשווילי (1941-1889) - משורר ומתרגם גאורגי סופיקו צ'יאורלי (2008-1937) - שחקנית גאורגית מהעידן הסובייטי זוראב ז'ווניה (2005-1963) - ראש ממשלת גאורגיה משנת 2004 ועד מותו ויושב ראש הפרלמנט של גאורגיה בשנים 2003-2004 איליה אבולדזה (1968-1901) - פילולוג גאורגי גריגול אבשידזה (אנ') ‏(1994-1914) - משורר גאורגי קיטה אבשידזה (אנ')‏ 1870-1917 ליה אליאבה (אנ') ‏(1998-1934) - שחקנית גאורגית שהוכרה כאמן הלאומי של גאורגיה תמר אבקליה (אנ') ‏(1905-1953) - פסלת ומעצבת תפאורות גאורגית רוואז לר'ידזה (1981-1921) - מלחין גאורגי אנדריה בלנצ'יוודזה (1992-1906) - מלחין גאורגי וחטנג צ'לידזה (2005-1917) - סופר ומתרגם גאורגי גיה קנצ'לי (2019- 1935) - מלחין גאורגי תנגיז אבולדזה (1924-1994) - במאי קולנוע גאורגי אלגוג'ה אמאשוקלי (אנ') (1928-2002) - פסל גאורגי רוואז צ'חיידזה (1926-2015) - במאי קולנוע גאורגי פנתאון מתאצמינדה פנתאון סבורתלו מדיה וקבצים בנושא פנתאון דידובה בוויקישיתוף
דידובה

האם התכוונתם ל... דידובה-צ'ור'ורתי – רובע בטביליסי דידובה (פרוור) – פרוור עתיק בטביליסי גאורגיה פנתאון דידובה – נקרופוליס ברובע דידובה טביליסי גאורגיה בו קבורים סופרים, אמנים, מדענים וגיבורים לאומיים בולטים של גאורגיה כנסיית דידובה – (დიდუბის ღვთისმშობლის ეკლესია) כנסייה בפרוור דידובה שבטביליסי גאורגיה דידובה (תחנת מטרו) - תחנה ברכבת התחתית של טביליסי בקו אחמטלי-ורקתילי דידובה (שוק) - שוק ברובע דידובה בטביליסי